gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3218, del 06-04-1998 (1998/2586)

RESOLUCIÓ de 27 de març de 1998, del conseller d'Economia, Hisenda i Administració Pública, per la qual es disposa el cessament del director del Centre de Càlcul de la Conselleria d'Economia, Hisenda i Administració Pública, Sr. José Antonio Vázquez Albadalejo.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/2586


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 27 de març de 1998, del conseller d'Economia, Hisenda i Administració Pública, per la qual es disposa el cessament del director del Centre de Càlcul de la Conselleria d'Economia, Hisenda i Administració Pública, Sr. José Antonio Vázquez Albadalejo. [1998/X2586]
  
En virtut del que disposa l'article 20 del text refós de la Llei de la Funció Pública Valenciana, aprovat pel Decret Legislatiu del Consell, de 24 d'octubre de 1995, i el Decret 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció i Provisió de Llocs de Treball, resolc:
  
Acordar el cessament del Sr. José Antonio Vázquez Albadalejo, personal laboral del grup A, NRP 60989849N8, en el lloc de treball núm. 10.568, director del Centre de Càlcul d'aquesta Conselleria, amb efecte del dia 31 de març de 1998, i agrair-li els serveis prestats.
  
Contra aquesta resolució podrà interposar reclamació prèvia a la via judicial laboral davant aquest òrgan, tal com determina l'article 125 de la Llei 30/1992, de Règim Jurídic de les Administracions Públiques i Procediment Administratiu Comú, i l'article 69 de la Llei de Procediment Laboral, en relació amb l'article 59 de l'Estatut dels Treballadors, sense perjudici que puga interposar qualsevol altre recurs que estime oportú. Una vegada denegada la reclamació, o transcorregut un mes sense ser-li notificada resolució, podrà formalitzar demanda davant el Jutjat Social competent, en el termini de 2 mesos comptats des de la notificació o des de l'acabament del termini en que haja d'entendre's desestimada.
Diari Oficial de la Generalitat Valenciana


Sumari del DOGV 3207, del 20-03-1998 (1998/1544)

Rotlle d'apel·lació número 731/1997. Cèdula de notificació.
-----------------------------------------------------------

### Dades del document

Número de DOGV
:   3207

Data del DOGV
:   20-03-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/1544


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 731/1997. Cèdula de notificació. [1998/Q1544]
  
La Secció Sisena de l'Audiència Provincial de València ha dictat, en el rotlle d'apel·lació número 731/97, la sentència que té com a encapçalament i part dispositiva el que es diu tot seguit:
  
«Secció Sisena
  
Sentència número 67
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina Castillo Martínez
  
València, 5 de febrer de 1998
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici verbal, promogudes davant el Jutjat de Primera Instància número 6 de Gandia pel senyor Juan Gadea Martínez contra el senyor José Castillo Ruiz i la Previsión Sanitaria Nacional, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, Previsión Sanitaria Nacional, la qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
1. Estimar en part el recurs d'apel·lació interposat per la representació de Previsión Sanitaria Nacional, Mutua de Previsión Social, davant la sentència de data 2 de gener de 1996, dictada pel Jutjat de Primera Instància número 6 de Gandia, i revocar en part aquesta en el sentit de deixar sense efecte la condemna a l'asseguradora al pagament d'interés del 20% i establir, pel que fa a les costes causades en primera instància, que cada part pague les causades per iniciativa pròpia i les comuns per la meitat, i confirmar la resta dels pronunciaments de la decisió.
  
2. No realitzar cap pronunciament pel que fa a les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Castillo Ruiz.
Diari Oficial de la Generalitat Valenciana


Sumari del DOGV 3393, del 15-12-1998 (1998/10690)

Recurs contenciós administratiu número 02/0090/1998.
----------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/10362


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0090/1998. [1998/Q10158]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora María Luisa Martínez-Medina Bello ha interposat un recurs contenciós administratiu, amb el número 02/0090/1998, contra la Resolució de 25 de novembre de 1997, de la Conselleria de Sanitat i Consum, dictada en els expedients 309, 312, 322, 344, 347/96 y 31/97, mitjançant els quals es desestima el recurs ordinari sobre la sol·licitud d'autorització d'obertura de nova farmàcia a Xàbia.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3235, del 05-05-1998 (1998/3057)

Rotlle d’apel·lació número 320/96. Cèdula de notificació.
---------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3057


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 320/96. Cèdula de notificació. [1998/A3057]
  
La Secció Sisena de l'Audiència Provincial de València ha dictat en el rotlle d'apel·lació número 320/96 la sentència que té l'encapçalament i part dispositiva següents:
  
«Sentència número 36
  
Secció Sisena de l'Audiència Provincial de València
  
President: José Baró Aleixandre.
  
Magistrades:
  
- Rafael Sempere Doménech.
  
- Ana Pérez Tórtola.
  
València, 21 de gener de 1998
  
La Secció Sisena de l'Audiència Provincial de València, sent-ne ponent el magistrat Rafael Sempere Doménech, ha vist les actuacions de judici de menor quantia número 295/95, promogudes davant el Jutjat de Primera Instància número 17 de València per Gid Urbana, SL, contra el senyor Francisco Ramón Gil i la senyora Severina Giménez Poyo, sobre el compliment d'obligació. Aquestes actuacions estan pendents davant aquesta Secció en virtut del recurs d'apel·lació interposat pel demandat, senyor Francisco Ramos Gil, representat pel procurador Juan Fco. Gozálvez Benavente i dirigit pel lletrat Matías Cariñena Balaguer. Hi ha comparegut l'apel·lat Gid Urbana, SL, representat pel lletrat Severiano Roig Escudero. No hi ha comparegut la demandada rebel, senyora Giménez Poyo.
  
Decisió
  
1. Estimem el recurs d'apel·lació formulat pel senyor Francisco Ramón Gil.
  
2. Confirmem la sentència de data 31 de gener de 1996, del Jutjat de Primera Instància número 17 de València, dictada en les actuacions de judici declaratiu de menor quantia número 295/95, de què aquest rotlle procedeix.
  
3. Imposem les costes d'aquesta alçada a l'esmentat apel·lant, senyor Ramón Gil.
  
I quan pertoque, amb el certificat literal d'aquesta mateixa resolució i l'ofici corresponent, torneu les actuacions originals jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
S'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyora Severina Giménez Poyo, expedisc aquesta cèdula.
Diari Oficial de la Generalitat Valenciana


Sumari del DOGV 3315, del 25-08-1998 (1998/6290)

Anunci sobre dipòsit d'estatuts. Acta de constitució i els estatuts de l'Associació de Fabricants i Manipuladors de Vidre Buit de València (AFYMAV).
----------------------------------------------------------------------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6290


Organisme emissor
:   Conselleria d'Ocupació, Indústria i Comerç

Tipus de document
:   Anunci

Anunci sobre dipòsit d'estatuts. Acta de constitució i els estatuts de l'Associació de Fabricants i Manipuladors de Vidre Buit de València (AFYMAV). [1998/X6290]
  
Per tal de complir allò que s'ha disposat en la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en l'esmentada normativa, es fa públic que han sigut dipositats en aquesta oficina, adscrita a la Direcció General de Treball, l'acta de constitució i els estatuts de l'Associació de Fabricants i Manipuladors de Vidre Buit de València (AFYMAV), l'àmbit territorial de la qual se circumscriu al de la Comunitat Valenciana, i el professional comprén les empreses de fabricació, manipulació i afins al sector del vidre buit, i que voluntàriament hi sol·liciten l'afiliació. Signen l'acta de constitució el Sr. Antonio Solanes Pardo, el Sr. Enrique Pla Huerta i altres.
Diari Oficial de la Generalitat Valenciana


Sumari del DOGV 3359, del 27-10-1998 (1998/8155)

Recurs contenciós administratiu número 02/3340/1997.
----------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/8155


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3340/1997. [1998/Q8155]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Marcelo Almarcha López ha interposat un recurs contenciós administratiu, amb el número 02/3340/1997, contra la Resolució de 29 d'agost de 1997, de la Conselleria de Sanitat, per la qual es desestima el recurs ordinari interposat contra l'Acord d'11 d'octubre de 1996, del Col·legi Oficial de Farmacèutics d'Alacant, sobre la denegació de l'autorització d'obertura de farmàcia a Cox (expedient del recurs ordinari núm. 282/96).
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3266, del 17-06-1998 (1998/4412)

RESOLUCIÓ d'11 de març de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 1.942,50 milions de pessetes, emissió d'11 de març de 1998.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4412


Data del document
:   11-03-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ d'11 de març de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 1.942,50 milions de pessetes, emissió d'11 de març de 1998. [1998/4412]
  
El Conveni de Col·laboració del Programa d'Emissió de Pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueix com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, els decrets anuals del Govern Valencià, pels quals es disposa la creació de deute de la Generalitat Valenciana per a cada exercici econòmic, i les ordres, també anuals, de la Conselleria d'Economia i Hisenda, per les quals es disposa l'emissió o contractació del deute i es deleguen determinades facultats en l'Institut Valencià de Finances, estableixen el marc jurídic de les emissions de pagarés de la Generalitat Valenciana.
  
L'Ordre de 8 de novembre de 1993, de la Conselleria d'Economia i Hisenda, regula el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 1.942,5 milions de pessetes, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import adjudicat
  
6 mesos 7.925.046.363
  
12 mesos 190.044.986
  
València, 11 de març de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3227, del 22-04-1998 (1998/2934)

CORRECCIÓ d'errades de la publicació de l'Ordre de 20 de març de 1998, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a 1998, les ajudes per al foment de la qualitat agroalimentària contingudes en l'Ordre de 25 d'octubre de 1995, i se'n modifiquen parcialment les base reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2934


Data del document
:   22-04-1998

Organisme emissor
:   Conselleria d'Agricultura, Pesca i Alimentació

Tipus de document
:   Correcció d'errades

Correcció d'errades

CORRECCIÓ d'errades de la publicació de l'Ordre de 20 de març de 1998, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a 1998, les ajudes per al foment de la qualitat agroalimentària contingudes en l'Ordre de 25 d'octubre de 1995, i se'n modifiquen parcialment les base reguladores. [1998/2934]
  
S'ha advertit una errada en l'ordre de referència (DOGV núm. 3.214, de 31.03.98), raó per la qual es fa la correcció següent:
Diari Oficial de la Generalitat Valenciana


Sumari del DOGV 3354, del 20-10-1998 (1998/7809)

Recurs contenciós administratiu número 01/0523/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7809


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0523/1997. [1998/Q7809]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Francisco Sala Magraner ha interposat un recurs contenciós administratiu, amb el número 01/0523/1997, contra la Resolució dictada en data 3 de juliol de 1996, per la Conselleria d'Obres Públiques, Urbanisme i Transports, sobre l'aprovació definitiva del Pla Parcial Aigua Amarga, sobre la modificació del Pla General d'Ordenació Urbana d'Alacant.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3269, del 22-06-1998 (1998/4391)

RESOLUCIÓ de 20 de gener de 1998, de l'Institut Valencià de Finances, per la qual anuncia l'emissió de Pagarés de la Generalitat Valenciana corresponents al programa de Paper Comercial per import de 13 milions de dòlars (5.858.833.942 PTA).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4391


Data del document
:   20-01-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 20 de gener de 1998, de l'Institut Valencià de Finances, per la qual anuncia l'emissió de Pagarés de la Generalitat Valenciana corresponents al programa de Paper Comercial per import de 13 milions de dòlars (9.694.236.445 PTA). [1998/4391]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis de Pressupostos anuals i els decrets i les ordres d'emissió de Deute Públic regulen i estableixen els imports anuals que s'han d'emetre.
  
Així mateix, el Decret 132/1992, de 29 de juliol, del Govern Valencià, en l'article primer atribueix com a competències de l'Institut Valencià de Finances la gestió de l'endeutament de la Generalitat Valenciana i de les seues entitats autònomes i empreses.
  
D'acord amb la normativa exposada, la Generalitat Valenciana té en funcionament un Programa de Paper Comercial per un import de 292 milions d'ecus, sense que el seu contravalor en pessetes supere 43.834 milions de pessetes.
  
Per tot això, resolc:
  
Primer
  
Adjudicar a l'entitat que es detalla l'import i el termini següent:
  
Entitat Import Moneda Termini
  
Deutsche Bank 34.826.803 Dòlars 2 mesos
  
 (5.858.636.499 PTA)
  
Segon
  
La quantitat que s'ha d'ingressar ascendeix a 8.972.744.072 pessetes, i els interessos són de 48.418.799 pessetes.
  
Tercer
  
Anunciar, per tant, l'emissió de Pagarés de la Generalitat Valenciana corresponents al Programa de Paper Comercial per import de 27 milions de marcs (8.636.675.264 PTA).
  
València, 20 de gener de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3382, del 27-11-1998 (1998/10270)

ACORD de 27 d'octubre de 1998, del Govern Valencià, pel qual s'autoritza determinada transferència de crèdit del capítol IV del programa 714.30, «Indústries i relacions agràries», al capítol II dels programes 714.30, «Indústries i relacions agràries», i 714.60, «Qualitat agroalimentària», per un import global de 98.839.712 de pessetes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3382

Data del DOGV
:   27-11-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/10728


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 27 d'octubre de 1998, del Govern Valencià, pel qual s'autoritza determinada transferència de crèdit del capítol IV del programa 714.30, «Indústries i relacions agràries», al capítol II dels programes 714.30, «Indústries i relacions agràries», i 714.60, «Qualitat agroalimentària», per un import global de 03.785.314 de pessetes. [1998/L10245]
  
El Govern Valencià, en la reunió del día 27 d'octubre de 1998, adoptà l'acord següent:
  
La Conselleria d'Agricultura, Pesca i Alimentació ha proposat determinada transferència de crèdit a càrrec de disponibilitats existents en la línia 887, «Convenis d'interés agrari amb municipis», de l'annex de transferències corrents del programa 714.30, «Indústries i relacions agràries», per a incrementar tant el capítol de despeses de funcionament d'aquest mateix programa, que permeta finançar les despeses de la 12a. Reunió del Grup Intergovernamental sobre els Fruits Cítrics, com el capítol II del programa 714.60, «Qualitat agroalimentària», que permeta atendre noves activitats.
  
En virtut del que estableixen els articles 17 i 18.a) de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació 18.21.129.20.0 per import de 49.963.229 de pessetes.
  
Segon
  
Autoritzar l'augment de crèdit en les aplicacions pressupostàries i pels imports que es detallen:
  
Aplicació Import
  
80.95.510.05.1 6.000.000
  
96.84.073.32.5 4.000.000
  
Total 80.177.454
  
Tercer
  
Autoritzar l'ajustament de crèdits en l'annex de transferències corrents del programa 714.30, «Indústries i relacions agràries», en la línia de subvenció i per l'import que es detalla:
  
València, 27 d'octubre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO